স্কারফেস (১৯৮৩-এর চলচ্চিত্র)
স্কারফেস (ইংরেজি: Scarface) ১৯৮৩ সালে মুক্তিপ্রাপ্ত মার্কিন অপরাধ নাট্য চলচ্চিত্র। অলিভার স্টোনের চিত্রনাট্যে চলচ্চিত্রটি পরিচালনা করেন ব্রায়ান দে পালমা। এটি হাওয়ার্ড হক্‌সের ১৯৩২ সালের একই নামের চলচ্চিত্রের পুনর্নির্মাণ। এতে প্রধান চরিত্রে অভিনয় করেন আল পাচিনো, যাকে কিউবীয় শরণার্থী টনি মন্তানা চরিত্রে দেখা যায়। অন্যান্য চরিত্রে অভিনয় করেন মিশেল ফাইফার, স্টিভেন বয়ার, রবার্ট লজ্জিয়া, এফ. মারে আব্রাহাম, ও ম্যারি এলিজাবেথ মাস্ট্র্যান্টনিও। ১৯৮৩ সালের ৯ই ডিসেম্বর মুক্তির পর চলচ্চিত্রটি ৪৪ মিলিয়ন মার্কিন ডলার আয় করে বক্স অফিসে সফলতা অর্জন করে। অতিরিক্ত দাঙ্গা ও মাদক ব্যবহার প্রদর্শনের জন্য শুরুর দিকে ছবিটির সমালোচনামূলক প্রতিক্রিয়া নেতিবাচক ছিল।